/* KOM/2011/0246 v konečnom znení */ SPRÁVA KOMISIE RADE A EURÓPSKEMU PARLAMENTU Správa o priebežnom hodnotení osobitného programu Protidrogová prevencia a informovanosť na obdobie rokov 2007 – 2013 SPRÁVA KOMISIE RADE A EURÓPSKEMU PARLAMENTU Správa o priebežnom hodnotení osobitného programu Protidrogová prevencia a informovanosť na obdobie rokov 2007 – 2013





OBSAH 1. Úvod 3 1.1. Účel a štruktúra tejto správy 3 1.2. Kontext 3 1.2.1. Ciele a priority 3 1.2.2. Druhy podporovaných akcií 4 1.2.3. Účasť 4 1.2.4. Cieľové skupiny 5 1.2.5. Prístup k programu Protidrogová prevencia a informovanosť 5 1.2.6. Rozpočet 5 2. Vykonávanie programu Protidrogová prevencia a informovanosť 7 2.1.1. Iniciatívy Komisie 7 2.1.2. Granty 7 3. Hodnotenie programu Protidrogová prevencia a informovanosť 11 3.1. Význam programu Protidrogová prevencia a informovanosť 11 3.2. Účinnosť programu Protidrogová prevencia a informovanosť 12 3.3. Efektívnosť programu Protidrogová prevencia a informovanosť 13 3.4. Udržateľnosť programu Protidrogová prevencia a informovanosť 14 4. Závery a odporúčania 15 4.1. Rozširovanie významu a pridanej hodnoty a vplyvu EÚ 15 4.2. Zvýšená efektívnosť riadenia programu Protidrogová prevencia a informovanosť 16 4.3. Zdokonalené zverejňovanie a lepšie využitie výsledkov 16 ÚVOD Účel a štruktúra tejto správy Ako sa vyžaduje v článku 15 ods. 3 písm. b) rozhodnutia Európskeho parlamentu a Rady č. 1150/2007/ES [1] (ďalej len základný akt ), v tejto správe sú predložené výsledky dosiahnuté v priebehu vykonávania programu Protidrogová prevencia a informovanosť od jeho schválenia 25. septembra 2007. Na základe zistení kvalitatívnej a kvantitatívnej analýzy vykonávania programu Protidrogová prevencia a informovanosť, jeho hlavných výsledkov so zreteľom na hlavné výzvy, sú v správe uvedené odporúčania týkajúce sa zostávajúceho obdobia vykonávania. Pri kvalitatívnej a kvantitatívnej analýze[2] pomáhal Komisii externý dodávateľ. Zistenia štúdie, ktorú uskutočnil dodávateľ, sa zakladali na analýze dokumentov, na rozhovoroch so zainteresovanými stranami, na prípadových štúdiách a na prieskume medzi príjemcami prostriedkov. Prieskum zahŕňal držiteľov grantov na akcie aj prevádzkových grantov, ktorí dostávajú granty priznané na základe výzev na predloženie návrhov v rokoch 2007 a 2008, ako aj partnerov držiteľov grantov na akcie, ktorí podpísali dohody o grante. Kontext Ciele a priority Program Protidrogová prevencia a informovanosť tvorí súčasť Protidrogovej stratégie EÚ na obdobie rokov 2005 – 2010, ktorej cieľom je výrazné zníženie sociálnych škôd a poškodzovania zdravia spôsobených užívaním a obchodovaním s nedovolenými drogami. Cieľom programu Protidrogová prevencia a informovanosť je prispieť k zabezpečeniu vysokej úrovne ochrany zdravia ľudí a k zníženiu poškodzovania zdravia v súvislosti s drogami. Medzi všeobecné ciele programu Protidrogová prevencia a informovanosť patrí predchádzanie užívaniu drog, závislosti a poškodeniu spôsobenému drogami a ich znižovanie, prispievanie k zlepšeniu informovanosti o užívaní drog a podpora vykonávania Protidrogovej stratégie EÚ na obdobie rokov 2005 – 2012. Všeobecné ciele sú ďalej definované nasledujúcimi tromi konkrétnymi cieľmi : 1. podporovať nadnárodné akcie zamerané na: 2. vytváranie multidisciplinárnych sietí; 3. zabezpečenie rozširovania vedomostnej základne, výmeny informácií a určenie a šírenie osvedčených postupov, a to aj prostredníctvom 4. odborného vzdelávania, študijných pobytov a výmeny pracovníkov; 5. zvyšovanie informovanosti o zdravotných a sociálnych problémoch, ktoré sú spôsobené užívaním drog a podpora otvoreného dialógu s cieľom presadzovať lepšie porozumenie problematiky drog, a 6. podporovanie opatrení zameraných na prevenciu užívania drog, a to zameraním sa na znižovanie poškodenia súvisiaceho s drogami a metódy liečby, zohľadňujúc najnovšie vedecké poznatky; 7. zapojiť občiansku spoločnosť do uskutočňovania a rozvoja Protidrogovej stratégie EÚ a akčných plánov EÚ, a 8. monitorovať, vykonávať a hodnotiť vykonávanie konkrétnych akcií prijatých podľa akčných plánov na boj proti drogám na obdobie rokov 2005 až 2008 a 2009 až 2012. Druhy podporovaných akcií S cieľom splniť uvedené všeobecné a konkrétne ciele program Protidrogová prevencia a informovanosť podporuje tieto druhy akcií: 9. iniciatívy Komisie – konkrétne akcie uskutočňované Komisiou , napríklad štúdie a výskum, prieskumy verejnej mienky, stanovenie ukazovateľov a spoločných metodík, zber, vývoj a šírenie údajov a štatistík, semináre, konferencie a stretnutia odborníkov, organizovanie verejných kampaní a podujatí, tvorba a prevádzka webových stránok, príprava a šírenie informačných materiálov, podpora a riadenie kontaktov medzi národnými expertmi, analytické, monitorovacie a hodnotiace činnosti; 10. konkrétne nadnárodné projekty v záujme Spoločenstva predložené aspoň dvoma členskými štátmi alebo aspoň jedným členským štátom a jedným ďalším štátom, ktorým môže byť buď pristupujúca, alebo kandidátska krajina, alebo 11. činnosti mimovládnych organizácií alebo iných subjektov, ktoré sledujú cieľ všeobecného európskeho záujmu , týkajúce sa všeobecných cieľov programu za podmienok stanovených v ročnom pracovnom programe. Zatiaľ čo financovanie Spoločenstva má formu zákaziek vo verejnom obstarávaní , v prípade iniciatív Komisie sú ďalšie dva druhy akcií financované poskytovaním grantov na akcie a prevádzkových grantov . Účasť Program Protidrogová prevencia a informovanosť je otvorený pre všetkých 27 členských štátov EÚ. Môžu sa na ňom zúčastniť aj ďalšie krajiny za týchto podmienok: 12. štáty EZVO, ktoré sú zmluvnými stranami Dohody o EHP, v súlade s ustanoveniami tejto dohody; 13. kandidátske krajiny a krajiny západného Balkánu, ktoré sú zapojené do procesu stabilizácie a pridruženia v súlade s podmienkami ustanovenými v dohodách o pridružení alebo v ich dodatkových protokoloch o účasti na programoch Spoločenstva, ktoré sa uzatvorili alebo sa majú uzatvoriť s týmito krajinami; 14. do projektov sa môžu zapojiť aj kandidátske krajiny, ktoré sa nezúčastňujú na programe, ak to prispeje k ich príprave na pristúpenie, ako aj iné tretie krajiny alebo medzinárodné organizácie, ktoré sa nezúčastňujú na programe, ak to poslúži cieľu projektov. Na základe uvedených zásad sa na nadnárodných projektoch financovaných v rámci ročného pracovného programu na rok 2007 zúčastnili (ako pridružení partneri) dve organizácie z Bývalej juhoslovanskej republiky Macedónsko a jedna z Chorvátska. Okrem nich sa počas prvých troch rokov vykonávania programu nezapojila do programu Protidrogová prevencia a informovanosť žiadna z kandidátskych krajín ani žiadna krajina západného Balkánu. Cieľové skupiny Program Protidrogová prevencia a informovanosť je zameraný na všetky skupiny, ktoré sa priamo alebo nepriamo zaoberajú problematikou drog. Pokiaľ ide o drogy, mladí ľudia, ženy, zraniteľné skupiny a ľudia žijúci v sociálne znevýhodnených oblastiach predstavujú rizikové skupiny a sú označení za cieľové skupiny. Ďalšími cieľovými skupinami sú učitelia a ďalší pedagogickí pracovníci, rodičia, sociálni pracovníci, miestne a národné orgány, lekári a ďalší zdravotný personál, justičný a väzenský aparát, orgány činné v trestnom konaní a nápravné orgány, mimovládne organizácie, odbory a cirkevné spoločenstvá. Prístup k programu Protidrogová prevencia a informovanosť Prístup k programu Protidrogová prevencia a informovanosť Prístup k programu Protidrogová prevencia a informovanosť majú verejné alebo súkromné organizácie a inštitúcie, miestne orgány na príslušnej úrovni, katedry univerzít a výskumné centrá, ktoré pracujú v oblasti poskytovania informácií o drogách a prevencie ich užívania vrátane znižovania a liečby poškodenia súvisiaceho s drogami. Ziskové orgány a organizácie majú prístup ku grantom v rámci programu len spolu s neziskovými alebo štátnymi organizáciami. Rozpočet V článku 12 základného aktu sa plánuje celkové finančné krytie na vykonávanie programu Protidrogová prevencia a informovanosť na obdobie rokov 2007 až 2013 v celkovej výške 21 350 000 EUR . Poskytovanie finančných prostriedkov sa plánovalo v rovnakých splátkach vo výške 3 050 000 EUR ročne Tento ročný rozpočet zahŕňa rozpočtové prostriedky na pokrytie administratívnych nákladov na riadenie programu vo výške 50 000 EUR ročne. Okrem finančných prostriedkov sprístupnených v rozpočte EÚ prispievajú do programu Protidrogová prevencia a informovanosť aj štáty EZVO/EHP na základe Spoločného vyhlásenia úmyslu. V skúmanom období bola väčšina finančných prostriedkov (78 %) pridelená na prevádzkové granty a granty na akcie, zatiaľ čo prostriedky na iniciatívy Komisie predstavujú menej ako tretinu (22 %) rozpočtových prostriedkov: Rok | Spolu EUR | Granty na akcie EUR | Prevádzkové granty EUR | Iniciatívy ES EUR | 2007 | 3.000.000 | 2.250.000 | 0 | 750.000 | 2008 | 3.071.700 | 2.221.700 | 500.000 | 350.000 | 2009 | 3.071.700 | 2.471.700 | 0 | 600.000 | 2010 | 3.075.600 | 1.717.600 | 400.000 | 958.000 | VYKONÁVANIE PROGRAMU PROTIDROGOVÁ PREVENCIA A INFORMOVANOSť Pre neskoré prijatie základného aktu 25. septembra 2007 sa skutočné vykonávanie programu mohlo začať až v roku 2008. Hoci bol na rozpočtový rok 2007 prijatý ročný pracovný program, rozpočtové prostriedky sa využívali až od roku 2008. Táto situácia negatívne ovplyvnila vykonávanie na ročnej báze a vo vykonávaní vytvorila ročnú medzeru. V realizácii programu sa to však vyriešilo tak, že výzvy na predkladanie návrhov na rok 2009 sa neuverejnili. Iniciatívy Komisie Od roku 2007 bolo pod hlavičkou Iniciatívy Komisie financovaných spolu 18 akcií. Každá z týchto akcií významne prispela k vykonávaniu Protidrogovej stratégie EÚ a akčných plánov EÚ na boj proti drogám. Program Protidrogová prevencia a informovanosť hrá dôležitú úlohu v podpore zapájania občianskej spoločnosti: financovanie programu Protidrogová prevencia a informovanosť podporilo Európsku akciu v oblasti drog (EAD), ktorá poskytuje európskej občianskej spoločnosti platformu na prijatie záväzku týkajúceho sa užívania drog a rizík spojených so zneužívaním drog. Komisia viedla rozsiahlu informačnú kampaň o Európskej akcii v oblasti drog, boli zorganizované tri veľké podujatia v Berlíne, Londýne a vo Varšave, a s cieľom zabezpečiť fungovanie Európskej akcie v oblasti drog bola vytvorená internetová stránka Zorganizovaním a financovaním troch plenárnych zasadnutí a niekoľkých zasadnutí na úrovni expertov Komisia podporila fungovanie Fóra občianskej spoločnosti na boj proti drogám. Výskum zohráva dôležitú úlohu ako opora pre protidrogové politiky založené na dôkazoch a pri vývoji potrebných reakcií politík s cieľom obmedziť nepriaznivé zdravotné a sociálne vplyvy užívania drog v našich spoločnostiach. S cieľom rozvinúť stratégiu EÚ pre výskum súvisiaci s drogami sa v rámci EÚ financovali dve dôležité akcie. Komparatívna analýza výskumu nedovolených drog v EÚ (financovaná v rámci ročného programu na rok 2007) aj veľká konferencia zameraná na zistenie a preklenutie medzery vo výskume (financovaná v rámci ročného programu na rok 2008) sa považovali za dôležité medzníky a slúžili ako základ na vytvorenie súčasného výskumného rámca v tejto oblasti protidrogovej politiky na úrovni EÚ. V rámci ročných pracovných programov na roky 2007 a 2010 sa financovali dve ďalšie štúdie o podrobnej analýze fungovania svetového trhu s nelegálnymi drogami , ktoré sa zaoberali výraznou medzerou vo vedomostiach o skutočnom fungovaní trhov s drogami a vývojom rámca EÚ pre minimálne kvalitatívne normy a kritériami v oblasti znižovania dopytu po drogách s cieľom podporiť prácu Komisie na vývoji konsenzu EÚ v tejto oblasti v súlade s požiadavkami ustanovenými v akčnom pláne EÚ na boj proti drogám. Komisia podporila aj vytvorenie skupiny expertov v oblasti tejto štúdie. Granty Podpora pre osobitné nadnárodné projekty v záujme Spoločenstva (granty na akcie) a činnosti mimovládnych organizácií alebo iných subjektov, ktoré sledujú cieľ všeobecného európskeho záujmu (prevádzkové granty). Financovaním plánovaným pod hlavičkami grantov ročných pracovných programov na roky 2007 – 2010 podporil program Protidrogová prevencia a informovanosť činnosti vykonávané najmä mimovládnymi organizáciami a univerzitami. Až na niekoľko výnimiek boli miestne a regionálne orgány v projektoch iba partnermi. Štátna správa sa vo vybraných prípadoch zapojila ako pridružený partner. Na financovaných činnostiach[3] sa zúčastnilo spolu 143 organizácií z 27 krajín ako príjemcovia prevádzkového grantu, koordinátori projektov, partneri projektov alebo pridružené strany. Pridružené strany nie sú priamymi príjemcami grantov a nie sú zmluvnými stranami dohôd o grantoch, na činnosti prispievajú nepriamo a majú z nich nepriamy prospech. Zo všetkých zúčastnených organizácií má 136 (95 %) sídlo v jednom z členských štátov EÚ a zastúpených je spolu 23 členských štátov . Dodnes sa nezúčastnila žiadna organizácia z IE, CY, LU a MT, aj keď jednotlivci z týchto krajín môžu byť zapojení do niektorých činností (napr. účasť na podujatí zameranom na šírenie programu). Napriek možnosti uvedenej v základnom akte a ročnému príspevku, ktorý vkladajú do programu, sa na programe nezúčastnili žiadne organizácie z krajín EZVO/EHP. Napriek veľmi pozitívnym výsledkom z hľadiska pokrytia EÚ čelí program Protidrogová prevencia a informovanosť problémom v zmysle geografickej rovnováhy. Väčšina (82) zúčastnených organizácií (vrátane pridružených partnerov) pochádza z piatich členských štátov (IT – 17 %, UK – 10 %, DE – 13 %, ES – 6 %, BE – 6 %). Tento pomer je takmer rovnaký ako pomer krajín, odkiaľ pochádzajú priami príjemcovia grantov. Zo 112[4] príjemcov grantov (držitelia prevádzkových grantov, koordinátori a partneri grantov na akcie) 54 % pochádza z piatich členských štátov (IT – 18 %, UK – 12 %, DE – 11 %, ES – 6 %, BE – 6 %). Prevádzkové granty PREVÁDZKOVÉ GRANTY | 2008 | 2010 | 2011 | Počet prijatých žiadostí | 16 | 19 | 4 | Počet oprávnených žiadostí | 13 | 5 | Neuvádza sa | Počet vybraných žiadostí | 5 | 4 | Neuvádza sa | Pridelené finančné prostriedky spolu | 500 000 EUR | 400 000 EUR | 400 000 EUR | Celková požadovaná výška grantu | 1 029 632 EUR | 1 318 474,56 EUR | Neuvádza sa | Celková pridelená výška grantu | 409,429 EUR | 219 788,38 EUR | Neuvádza sa | Spolu boli uverejnené tri výzvy na predkladanie návrhov . Žiadatelia mohli požiadať o financovanie na vykonávanie svojho ročného programu činností v rokoch 2008, 2010 a 2011 (ročný pracovný program na rok 2011). Na tri výzvy na predkladanie návrhov bolo prijatých spolu 39 žiadostí , z ktorých bolo vybraných 9 organizácií . Hodnotenie žiadostí predložených na finančný rok 2011 v čase prípravy tejto správy ešte nebolo ukončené. Podmienky financovania prevádzkových grantov sa v tomto období nezmenili. Maximálna dostupná výška grantu bola 100 000 EUR, percento príspevku ES na celkový oprávnený prevádzkový rozpočet žiadateľa nemohol prekročiť 80 %. Granty na akcie GRANTY NA AKCIE | 2007 | 2008 | 2009/2010 | Počet prijatých žiadostí | 39 | 59 | 66 | Počet oprávnených žiadostí | 33 | 41 | 53 | Počet vybraných žiadostí | 9 | 6 | 10 | Pridelené finančné prostriedky spolu | 2 250 000 EUR | 2 221700 EUR | 4 189 300 EUR | Celková požadovaná výška grantu | 11 610 036,34 EUR | 13 850 005,17 EUR | 21 732 250,18 EUR | Celková pridelená výška grantu | 2 181 947,85 EUR | 2 116 748,04 EUR | 3 889 295,44 EUR | S cieľom podporiť nadnárodné projekty mohli zainteresované organizácie reagovať na tri výzvy na predkladanie návrhov . Pre neskoré prijatie základného aktu bola prvá výzva na predloženie návrhov na základe ročného pracovného programu na rok 2007 uverejnená až v roku 2008. Podobne bola uverejnená výzva na predloženie návrhov v rámci ročného pracovného programu na rok 2008 až v roku 2009. Na to, aby sa v rámci programu mohla prekryť táto časová medzera, tretia výzva uverejnená v roku 2010 kombinovala pod hlavičkou grantu na akciu rozpočtové prostriedky plánované na dva roky (2009 a 2010). V dôsledku toho sa rozpočtové prostriedky v rokoch 2009/2010 takmer zdvojnásobili, keďže dostupné finančné prostriedky v prípade prvých dvoch výzev boli takmer rovnaké (okolo 2,2 mil. EUR). Celkový rozpočet v EUR | Celková výška grantu v EUR | Príspevok ES v % | Rok 2007 spolu | 2.789.586,16 | 2.181.947,85 | 78% | Rok 2008 spolu | 3.034.116,27 | 2.116.748,04 | 70% | Roky 2009/2010 spolu | 5.114.243,88 | 3.889.295,44 | 76% | Spolu | 10.937.946,31 | 8.187.991,33 | 75% | Zvýšený počet žiadostí dokazuje permanentný rast záujmu o program Protidrogová prevencia a informovanosť . Komisia spracovala spolu 164 žiadostí o grant na akciu . Z oprávnených 127 návrhov povoľoval rozpočet financovať 25 . Celková výška schválených grantov návrhom predstavovala 8,187 miliónov EUR , čo je približne 75 % príspevku na celkové náklady na vykonávanie akcií. Celkový rozpočet v EUR | Celková výška grantu v EUR | Príspevok ES v % | Dĺžka v mesiacoch | Priemer v roku 2007 | 309.954,02 | 242.438,65 | 79 | 28,33 | Priemer v roku 2008 | 505.686,05 | 352.791,34 | 75 | 28,50 | Priemer v rokoch 2009/2010 | 511.424,39 | 388.929,54 | 77 | 23,60 | Celkový priemer | 442.353,83 | 328.053,18 | 77 | 26,81 | Zatiaľ čo v roku 2007 neexistovala horná hranica v zmysle dosiahnuteľného grantu, vo výzve na predkladanie návrhov na rok 2008 sa stanovila horná hranica 500 000 EUR, ktorá sa zachovala aj vo výzve na roky 2009/2010. Žiadosti, v ktorých požadované finančné prostriedky nedosiahli minimálne 75 000 EUR, neboli prijaté. Rok | Priemerný počet | realizačných príjemcov | realizačných organizácií | zainteresovaných členských štátov EÚ | 2007 | 3,7 | 5,3 | 4 | 2008 | 6 | 7,8 | 5,6 | 2009/2010 | 5,8 | 6,4 | 5,1 | Spolu | 5,2 | 6,5 | 4,9 | Priemerná výška požadovaného grantu bola 328 000 EUR, čo je omnoho viac ako minimum. Najnižšia suma poskytnutého grantu bola 120 000 EUR, pričom väčšina sa pohybovala od 300 000 EUR po hornú hranicu. Koordinátori projektov vybraných návrhov boli väčšinou mimovládne organizácie (48 %) a univerzity alebo inštitúcie prevádzkované univerzitami (40 %), iba 12 % koordinátorov pochádzalo zo štátneho sektora na miestnej alebo regionálnej úrovni. Rozmer projektov vykazoval mierne zvýšenie z hľadiska počtu partnerov aj zainteresovaných členských štátov. Všetky projekty vybrané v rámci výzvy na predkladanie návrhov na granty na akcie v roku 2007 sa začali v roku 2009. HODNOTENIE PROGRAMU PROTIDROGOVÁ PREVENCIA A INFORMOVANOSť Hodnotenie programu sa sústredilo na tieto štyri kategórie: 1) význam; 2) účinnosť; 3) účinnosť a 4) udržateľnosť programu. Význam programu Protidrogová prevencia a informovanosť Nelegálne drogy predstavujú zložitý spoločenský problém, ktorý si vyžaduje dlhodobý, integrovaný a viacodborový prístup. Z uvedenej štúdie o vývoji svetového trhu s nelegálnymi drogami[5] nevyplýva žiadny dôkaz o akomkoľvek zlepšení za toto obdobie. V niektorých krajinách sa problém zmenšil, avšak v iných zhoršil, v niektorých prípadoch prudko. Podľa výročných správ Európskeho monitorovacieho centra pre drogy a drogovú závislosť[6] predstavuje zneužívanie drog v EÚ stále veľký zdravotný problém. Význam cieľov politiky programu Protidrogová prevencia a informovanosť je od jeho prijatia v roku 2007 veľmi vysoký. Jeho ciele, prioritné oblasti a činnosti úzko súvisia s potrebami, problémami a otázkami cieľových skupín. Kľúčovým cieľom akčného plánu EÚ na boj proti drogám je zapojenie občianskej spoločnosti. V akčnom pláne sa zdôrazňuje potreba zvýšiť záväzok celej spoločnosti s cieľom obmedziť užívanie drog ako jeden z hlavných problémov. Uvádza sa v ňom, že treba posilniť spojenectvo medzi občanmi a inštitúciami, ktoré si vytvorili. Program Protidrogová prevencia a informovanosť je osobitne vhodný na to, aby prispel k tomuto cieľu. Medzi realizovanými činnosťami, opatreniami obsiahnutými v ročných pracovných programoch, ako aj rozsiahlymi cieľmi programu existuje jednoznačné prepojenie. Všetky realizované činnosti sa vzťahujú na jednu oblasť alebo viac prioritných oblastí uvedených v ročných programoch. Pridaná hodnota programu Protidrogová prevencia a informovanosť je vysoká. Zásah EÚ je ďalším prínosom v boji proti užívaniu drog a v protidrogovej prevencii prostredníctvom propagácie nadnárodného vzdelávania a lepšieho zviditeľnenia a dôveryhodnosti vykonávaných činností. Vzhľadom na mnohostranný a globálny charakter problému s drogami podporuje iniciatívy EÚ v oblasti nelegálnych drog niekoľko finančných nástrojov Spoločenstva, ktoré dopĺňajú financovanie v rámci programu Protidrogová prevencia a informovanosť. Program Predchádzanie a boj proti trestnej činnosti na obdobie rokov 2007 – 2013 (ISEC)[7] poskytuje podporu projektom v oblasti nezákonného obchodovania s drogami a prispieva k vykonávaniu politiky Protidrogovej stratégie EÚ a jej akčných plánov týkajúcej sa znižovania ponuky vrátane trhov, výroby a obchodovania s drogami a trestnej činnosti súvisiacej s drogami. Keďže zneužívanie drog je kľúčovým zdravotným a spoločenským problémom v celej EÚ aj za jej hranicami, jednou z prioritných oblastí programu Spoločenstva v oblasti verejného zdravia[8] je prijať opatrenie o návykových činiteľoch, ako sú tabak, alkohol, nezákonné drogy a nesprávne užívané lieky. Tento program poskytuje podporu aj projektom zameraným na obmedzenie zdravotného poškodenia spojeného s drogovou závislosťou. Siedmy rámcový program výskumu a vývoja podporuje rozsiahly výskum súvisiaci s drogami. Komisia v roku 2009 v rámci programu socio-ekonomických a humanitných vied Siedmeho rámcového programu pre výskum (RP7) vyhlásila výzvu na predkladanie návrhov výskumných projektov v oblasti závislostí s minimálnym príspevkom EÚ vo výške 6,5 milióna EUR. Na podporu spoločných výskumných činností členských štátov poskytla Komisia 2 milióny EUR na zriadenie siete európskeho výskumného priestoru (ERA-NET) v oblasti drog. V roku 2010 bola do programu bezpečnosti v rámci siedmeho rámcového programu zahrnutá výzva na predkladanie návrhov na tému neúmyselných dôsledkov protidrogových politík a ich vplyvu na bezpečnosť EÚ. V roku 2010 bola v rámci témy siedmeho rámcového programu Zdravie uverejnená aj výzva na predkladanie návrhov veľkých projektov spolupráce (6 až 12 miliónov EUR) v oblasti „návykových porúch“. Vonkajší rozmer protidrogovej politiky podporujú príslušné nástroje financovania. Dôkazy naznačujú, že medzi rôznymi programami a iniciatívami existuje celková doplnkovosť. Táto fragmentácia však predstavuje aj riziká prekrývania (napríklad medzi programom Protidrogová prevencia a informovanosť a programom v oblasti verejného zdravia) alebo medzier. Okrem toho Komisii a potenciálnym príjemcom sťažuje aj maximálne využitie finančných prostriedkov EÚ v tejto oblasti. Aj keď v základnom akte sa uvádza[9] možnosť využívať prostriedky spoločne s inými nástrojmi Spoločenstva na vykonávanie akcií, ktoré spĺňajú ciele všetkých programov, v prvých troch rokoch vykonávania programu Protidrogová prevencia a informovanosť sa táto možnosť nevyužila. Účinnosť programu Protidrogová prevencia a informovanosť V etape hodnotenia bolo ukončených len veľmi málo činností. V dôsledku toho možno dospieť len k obmedzeným záverom o účinnosti programu Protidrogová prevencia a informovanosť. V rámci projektov a programov činnosti financovaných v rámci programu Protidrogová prevencia a informovanosť sa však už vykonali rôzne činnosti a dosiahli konkrétne výsledky, takže súčasná analýza môže vychádzať zo spoľahlivých dôkazov. Zistenia vyplývajúce z hodnotenia naznačujú, že financované projekty pravdepodobne významne prispejú k cieľom programu Protidrogová prevencia a informovanosť. Aj keď program Protidrogová prevencia a informovanosť dosiahol dobré výsledky z hľadiska počtu zúčastnených krajín, stále existuje priestor na zlepšenie v zmysle vytvorenia reálnej, dlhodobej pridanej hodnoty prostredníctvom projektov. Hoci ide o jediný nástroj špecializovaný na podporu tejto oblasti politiky a jeho všeobecné ciele sú ambiciózne, najmä z hľadiska prevencie a činností zameraných na znižovanie škôd, jeho celkové finančné prostriedky sú v porovnaní s ostatnými uvedenými programami najobmedzenejšie. V súčasnosti nie sú splnené potreby financovania programu Protidrogová prevencia a informovanosť. Aj keď sa maximálne trvanie projektov obmedzilo z troch rokov na dva roky, finančný balík plánovaný na program Protidrogová prevencia a informovanosť neumožňuje financovať viac ako 10 projektov za rok. Veľkosť projektov v zmysle počtu zúčastnených organizácií je tiež obmedzená dostupnými finančnými prostriedkami. Na to, aby program mohol dosiahnuť dlhotrvajúce výsledky na úrovni EÚ, na posilnenie programu je potrebné posilniť jeho finančné prostriedky . Aj keď sa pri realizácii činností nevyskytli veľké prekážky, propagátori projektov sa stretávali s procesnými a zásadnými problémami . Spomedzi procesných problémov zainteresované strany označili ako najpodstatnejšie prekážky spojené s nedostatočnou pružnosťou v zmysle prerozdelenia výdavkov v rámci projektov a s pomalým poskytovaním finančných prostriedkov. Hoci sa partnerstvá považovali pre činnosti a projekty programu za prospešné, koordinácia viacerých partnerských organizácií z rôznych krajín s rôznym pozadím si vyžadovala pomerne veľké úsilie. V niektorých prípadoch vznikli meškania spôsobené problémami, ktoré vyplývali z vnútroštátnych právnych predpisov týkajúcich sa účasti expertov a jednotlivcov v cieľových skupinách. Pokiaľ ide o zásadné problémy , v niektorých prípadoch sa zdalo problematické zapojenie zraniteľných skupín. Problematické bolo aj zapojenie štatutárnych sektorov a nábor účastníkov na hodnotenie potrieb. Okrem toho bolo priam nemožné dosiahnuť ich zapojenie do rozsiahlejších projektov. Ani vykonávanie výskumu vo väzniciach nebolo ľahké z dôvodu obmedzeného prístupu. Dôležitejším problémom je problém na prevádzkovej úrovni týkajúci sa sledovania a hodnotenia dosahu výsledkov. Na základe analýzy navrhovaných stratégií šírenia očakávané výsledky nie sú úplne uspokojivé vzhľadom na malý počet ukončených projektov. Možno dospieť k záveru, že vo väčšine prípadov výsledky projektov zriedka zasahujú niekoho iného ako partnerov projektu, aj keď existuje aj niekoľko dobrých príkladov, v ktorých boli alebo budú výsledky prezentované na veľkých medzinárodných odborných podujatiach. Najbežnejšou stratégiou šírenia je vytvorenie špecializovanej internetovej lokality pre projekt alebo umiestnenie niektorých informácií na existujúcu webovú stránku koordinátora alebo partnerov. Keďže nie je stanovená požiadavka na spracovanie v zmysle druhu poskytovaných informácií o programoch a jazyka informácií, úroveň komunikácie sa v jednotlivých projektoch odlišuje. Odlišuje sa aj viditeľnosť podpory Spoločenstva. Napriek tomu, všetky podporované organizácie rešpektujú minimálne požiadavky. V súčasnosti nie je zavedená žiadna centralizovaná stratégia týkajúca sa oznamovania dosiahnutých výsledkov projektov alebo činností financovaných v rámci programu Protidrogová prevencia a informovanosť. Efektívnosť programu Protidrogová prevencia a informovanosť Zistenia prieskumu medzi príjemcami grantov poukázali na celkovú spokojnosť s riadením programu Protidrogová prevencia a informovanosť Komisiou . Žiadatelia uvítali zavedenie postupu podávania žiadostí on-line , ktorý od roku 2008 podporuje systém elektronického riadenia grantov PRIAMOS. Zavedenie elektronického podávania žiadostí znížilo administratívne zaťaženie žiadateľov a náklady na predkladanie žiadostí. Prieskum ďalej ukázal, že príjemcovia zvyčajne považujú usmernenie a podporu, ktoré poskytuje Komisia v etape podávania žiadostí a v priebehu vykonávania činností, za užitočnú. Napriek celkovo pozitívnemu hodnoteniu sa zistili určité nedostatky. Hoci usmernenie Komisie bolo zvyčajne jasné, problémy vznikali z dôvodu dlhého čakania na odpoveď na otázky týkajúce sa oprávnenosti nákladov. Mechanizmy podávania správ o pokroku a dosiahnutých výsledkoch sa považovali za primerané, presné a jednoducho použiteľné. Na druhej strane sa príjemcovia stretávali s určitými ťažkosťami a vyjadrovali obavy o nadmernú byrokraciu spojenú s finančným výkazníctvom, ako aj s nedostatočnou pružnosťou v prípade zmien, ktoré bolo treba uskutočniť v pôvodných žiadostiach. Najdôležitejším nedostatkom je však zdĺhavý postup udeľovania grantov . Ten zvyčajne ovplyvňuje včasný začiatok projektov a na základe toho treba pôvodný návrh často meniť a dopĺňať. Problém sa vzťahuje najmä na prípad prevádzkových grantov, ktoré by mali podporovať všeobecné prevádzkové náklady subjektu na konkrétny rozpočtový rok. Preto je (pre)programovanie činností úplne nepružné. Toto nie je len prevádzkový problém príjemcov grantu, ale negatívne ovplyvňuje aj výkonnosť programu Protidrogová prevencia a informovanosť v porovnaní so skutočnými prioritami politík. Aj keď zavedenie elektronického systému riadenia grantov postup trocha zjednodušilo, uvoľnilo určité prostriedky Komisie, najmä z hľadiska administratívnych úloh súvisiacich s fyzickým spracovaním a registráciou žiadostí, výrazné zrýchlenie postupu sa nedosiahlo. Podstatnou prekážkou zostávajú prvky postupu, ktoré sú uložené základným aktom (konzultácia s členskými štátmi a právo Európskeho parlamentu na preskúmanie), a administratívne požiadavky na spracovanie veľkého počtu sprievodných dokumentov. Okrem toho, riadenie zdĺhavého administratívneho procesu odčerpáva cenné prostriedky zo sledovania zameraného na podstatu alebo z usmerňovacích činností či šírenia a použitia výsledkov. Toto bol tiež jeden z opakujúcich sa bodov, ktoré vyzdvihli príjemcovia v súvislosti s riadením Komisie. Udržateľnosť programu Protidrogová prevencia a informovanosť Keďže hospodársky pokles oslabil rozpočtové krytie protidrogových politík na vnútroštátnej úrovni, otázka udržateľnosti je stále dôležitejšia. Tento záver správy Komisie o preskúmaní pokroku vo vykonávaní akčného plánu EÚ na boj proti drogám (2009 – 2012)[10] potvrdil prieskum, ktorý sa uskutočnil medzi príjemcami grantov udelených na základe výziev na predkladanie návrhov v rokoch 2007 a 2008. Hodnotenie naznačilo, že projekty sa veľmi spoliehajú na finančné prostriedky EÚ určené na vykonávanie činností a praktický dosah. Držitelia grantov sa stretávajú s problémami pri získavaní spolufinancovania od iných inštitúcií a organizácií, ako aj pri zabezpečovaní nepretržitého financovania od Komisie a iných vnútroštátnych a medzinárodných inštitúcií. Toto je najmä prípad menších organizácií, ako sú mimovládne organizácie alebo združenia, s obmedzenými finančnými prostriedkami. Aj keď väčšina zainteresovaných strán zapojená do realizácie činností programu Protidrogová prevencia a informovanosť uviedla, že sa snažili nájsť nové perspektívy financovania, vo väčšine prípadov boli iné zdroje financovania nedostupné. Projekty vcelku zaviedli činnosti a nástroje, ktoré môžu byť samoudržateľné počas dlhšieho obdobia. Príklady udržateľných výsledkov vytvorených v rámci programu Protidrogová prevencia a informovanosť zahŕňajú vytváranie a konsolidáciu nadnárodných partnerstiev a vypracovanie programových balíkov a publikácií. Zo zistení uvedených v hodnotení ďalej vyplýva, že partnerstvá vytvorené a skonsolidované v rámci programu Protidrogová prevencia a informovanosť budú pravdepodobne pokračovať aj potom, keď Komisia prestane poskytovať finančné prostriedky, a v blízkej budúcnosti môžu vyústiť do nových činností. A nakoniec, keďže projekty sú zamerané na vývoj nástrojov, ktoré môžu používať skupiny potenciálnych realizátorov programu na riešenie potrieb konečných cieľových skupín, logicky možno predpokladať, že (aspoň niektoré) vplyvy programu Protidrogová prevencia a informovanosť budú udržateľné a že skupiny potenciálnych realizátorov budú schopné použiť výsledky vytvorené realizovanými činnosťami. ZÁVERY A ODPORÚčANIA V priebežnom hodnotení sa potvrdil význam programu Protidrogová prevencia a informovanosť. Jeho hodnotenie preukázalo, že všeobecné i konkrétne ciele reagujú na potreby a problémy cieľových skupín. Ďalej sa dospelo k záveru, že za prvé tri roky vykonávania sa program Protidrogová prevencia a informovanosť môže popýšiť určitými výsledkami v zmysle dosiahnutia svojich pôvodne stanovených cieľov, a ukázal sa potenciál dosahovania dobrých výsledkov v tejto oblasti napriek obmedzeným finančným prostriedkom. Obmedzený rozpočet však bráni dosiahnuť vplyv vo veľkom meradle so značným významom EÚ, ktorý obmedzuje aj počet zúčastnených organizácií. Ak sa má posilniť program tak, aby mohol dosiahnuť dlhodobé výsledky na úrovni EÚ, treba posilniť jeho finančné prostriedky so zreteľom na možný budúci komplexný finančný nástroj v oblasti drog. Zistenia vyplývajúce z hodnotenia potvrdili, že neexistujú žiadne veľké problémy, ktoré by bránili úspešnému vykonávaniu programu. Na dosiahnutie maximálneho potenciálu programu Protidrogová prevencia a informovanosť v rámci existujúceho rámca, na posilnenie jeho vplyvu a optimalizáciu výsledkov sú však potrebné určité úpravy. Na ich riešenie Komisia navrhuje tieto opatrenia: Rozširovanie významu a pridanej hodnoty a vplyvu EÚ S cieľom zviditeľniť programy a zabezpečiť, aby projekty dosiahli vplyv, ktorý sa nebude obmedzovať na miestnu alebo regionálnu úroveň, treba uprednostniť rozsiahlejšie a lepšie prepracované projekty s vyššou pridanou hodnotou a udržateľnosťou pre EÚ. Na poskytovanie činností s rozsiahlym európskym rozmerom, krytím a udržateľnosťou by sa mali zefektívniť finančné možnosti v rámci programu Protidrogová prevencia a informovanosť a obmedzené dostupné financovanie by sa malo sústrediť na viacročné akcie vykonávané viacerými partnermi. S týmto cieľom bude Komisia hodnotiť pridanú hodnotu prevádzkových grantov poskytovaných organizáciám len na jeden rozpočtový rok, ktoré doteraz mali obmedzený dosah. Komisia by mala ďalej posilniť súčinnosti medzi finančnými nástrojmi podporujúcimi ciele protidrogovej stratégie EÚ. Pri vypracúvaní ročných pracovných programov by sa mala zlepšiť spolupráca a komunikácia medzi programami (najmä medzi ISEC a programom Protidrogová prevencia a informovanosť, programom Protidrogová prevencia a informovanosť a programom verejného zdravia) na úrovni programovania, aby nedochádzalo k duplicitám a aby potenciálni príjemcovia mohli efektívnejšie zamerať svoje žiadosti. Zvýšená efektívnosť riadenia programu Protidrogová prevencia a informovanosť Zistilo sa, že hlavnou prekážkou úspechu sú zdĺhavé a administratívne náročné postupy. Preto Komisia prijme opatrenia na skrátenie času od uverejnenia výzev na predkladanie návrhov po skutočné uzavretie dohody o grante, aby sa urýchlilo poskytnutie finančných prostriedkov. Ďalej by sa mala venovať pozornosť procesným povinnostiam, ktoré ukladá základný akt, predovšetkým konzultáciám o výsledku výberu príjemcov grantov s výborom programu Protidrogová prevencia a informovanosť a Európskym parlamentom, ktoré treba posudzovať aj v kontexte budúcich finančných perspektív. Potvrdilo sa, že zrušenie procesu podávania žiadostí v papierovej forme malo pozitívny vplyv na riadenie a pozitívne ho vnímajú aj skupiny potenciálnych realizátorov programu Protidrogová prevencia a informovanosť. Preukázala sa užitočnosť nového systému PRIAMOS a jeho dobrý potenciál stať sa integrovaným rozhraním komunikácie so žiadateľmi a príjemcami. Komisia uskutoční ďalšie kroky na zlepšenie jeho funkcií a rýchlosti, aby uľahčila postupný prevod celého procesu riadenia grantov do tohto systému. Zdokonalené zverejňovanie a lepšie využitie výsledkov V hodnotení sa zistili určité nedostatky týkajúce sa využívania výsledkov projektov financovaných v rámci programu Protidrogová prevencia a informovanosť. Naznačilo sa, že centrálne sprístupnenie výsledkov verejnosti by nielen prispelo priamo k jednému z konkrétnych cieľov programu Protidrogová prevencia a informovanosť, ale umožnilo by vytvárať aj lepšie projekty. To by súčasným aj budúcim príjemcom, ako aj Komisii pomohlo vyhnúť sa duplicitám a umožnilo by vychádzať z už dosiahnutých výsledkov. [1] Rozhodnutie Európskeho parlamentu a Rady č. 1150/2007/ES z 25. septembra 2007, ktorým sa na obdobie rokov 2007 – 2013 ustanovuje osobitný program Protidrogová prevencia a informovanosť ako súčasť všeobecného programu Základné práva a spravodlivosť. [2] Štúdiu vypracovalo Európske hodnotiace konzorcium. V čase pridelenia úlohy ešte prebiehalo uzatváranie dohôd o grantoch na základe výzvy na predloženie návrhov na granty na akcie v rokoch 2009/2010. Preto títo príjemcovia neboli zahrnutí do prieskumu. [3] Zahrnuté sú výzvy na predkladanie návrhov na roky 2007, 2008 a 2009/2010. [4] Niekoľko organizácií sa zúčastnilo viac ako jedného projektu alebo boli príjemcami prevádzkového grantu v prvých štyroch rokoch programu Protidrogová prevencia a informovanosť. Tieto organizácie sa pri výpočte kumulovaného celkového počtu príjemcov grantov brali do úvahy len raz. [5] JLS/2007/C4/005 — Podrobná analýza fungovania svetového trhu s nelegálnymi drogami a opatrení politík na jej obmedzenie. [6] Výročná správa EMCDDA za rok 2010. [7] 125/2007/SVV. Základný akt: [8] rozhodnutie Európskeho parlamentu a Rady č. 1350/2007/ES z 23. októbra 2007, ktorým sa ustanovuje druhý akčný program Spoločenstva v oblasti zdravia (2008 – 2013). [9] Najmä všeobecné programy Bezpečnosť a ochrana slobôd, Solidarita a riadenie migračných tokov a siedmy rámcový program výskumu a vývoja. [10] KOM(2010) 630 v konečnom znení, správa Komisie o preskúmaní pokroku vo vykonávaní akčného plánu EÚ na boj proti drogám (2009 – 2012) SEK(2010) 1321 za rok 2010.